ABC พุ่งพรวดกว่า 15% รับแผนเปิดโครงการใหม่ดันรายได้ปีนี้โตต่อเนื่อง
ABC พุ่งพรวดกว่า 15% รับแผนเปิดโครงการใหม่ดันรายได้ปีนี้โตต่อเนื่อง ล่าสุด ณ เวลา 10.29 น.ราคาอยู่ที่ 0.38 บาท บวก 0.05 บาท หรือ 15.15% มูลค่าการซื้อขาย 24.55 ล้านบาท
18 พ.ค. 2559

ผู้สื่อข่าวรายงานว่า ราคาหุ้น บริษัท แอสเซท ไบร์ท  จำกัด (มหาชน) หรือ ABC ณ เวลา 10.29 น.ราคาอยู่ที่ 0.38 บาท บวก 0.05 บาท หรือ 15.15% มูลค่าการซื้อขาย 24.55 ล้านบาท  โดยเปิดตลาดที่ 0.33 บาท ต่ำสุดที่ 0.33 บาท สูงสุดที่ 0.40 บาท

ทั้งนี้ ปัจจัยที่คาดว่าส่งผลให้ราคาหุ้นปรับตัวขึ้น เนื่องจากผู้บริหารเปิดเผยถึงแผนการลงทุนของบริษัทฯในปี 59 ปัจจุบันบริษัทฯ มีแผนการลงทุนในธุรกิจอสังหาริมทรัพย์รวม 3 โครงการ รวมทั้งในช่วงไตรมาส 4/59 บริษัทฯเตรียมตัวที่จะเปิดศูนย์การค้า “ABC PET WORLD” ศูนย์การค้าสัตว์เลี้ยงครบวงจรที่ใหญ่ที่สุดในประเทศ ไทย ที่รวบรวมสินค้าและบริการที่หลากหลายเกี่ยวกับสัตว์ เลี้ยงทุกประเภทมารวมไว้ในสถานที่ที่เดียวกัน บนพื้นที่รวมกว่า 37,000 ตารางเมตร สามารถจอดรถได้ 600 คัน
อีกทั้งได้ทำบันทึกข้อตกลงซื้อที่ดินบริเวณเยาวราช และอยู่ระหว่างขั้นตอนการศึกษาข้อมูลและความเป็นไป ได้ของธุรกิจ เพื่อจะเปิดโครงการคอนโดมิเนียมระดับไฮเอนด์ การหาที่ดินแปลงใหญ่บริเวณย่านเยาราชในปัจจุบันค่อนข้างหาได้ยาก เนื่องจากที่ดินบริเวณนี้มีจำกัด แต่กลับมีผู้ที่ต้องการเป็นจำนวนมาก จึงคาดว่าเมื่อโครงการนี้เปิดตัวจะได้รับกระแสตอบรับที่ดีอีกโครงการหนึ่ง
ทั้งนี้บริษัทฯคาดว่าจากการเปิดตัว 3 โครงการภายในปีนี้ จะสามารถทำให้บริษัทฯรับรู้รายได้ทันทีทั้งจากการเปิดขายคอนโดมิเนียม และรายได้จากค่าเช่าพื้นที่ศูนย์การค้า ซึ่งจะส่งผลให้ผลประกอบการปีนี้ มีการเติบโตอย่างโดดเด่นและมั่นคง